《人日立春罗掞东邀集四印斋是王佑遐侍御故宅》
清代·郑孝胥

适从何来如有亡，坐定追省尝此堂。瘿公为我道前辈，谛视斋榜增悽伤。

京曹风味略似旧，城南啸咏饶锋铓。戊庚以来几陵谷，诸子何恋能徜徉。

春非我春人非人，莫及国论相否臧。九衢东风塞荆棘，铜驼索靖徒慨慷。

作者简介：郑孝胥，（1860年5月2日——1938年）字苏龛（苏堪），一字太夷,号海藏，尝取东坡‘万人如海一身藏’诗意，颜所居曰‘海藏楼’，世称‘郑海藏’。中国福建省闽侯县人。工诗，擅书法，为诗坛“同光体”宣导者之一。著有《海藏楼诗集》。